UAC เปิดโรงงาน PPP ต้อนรับบอร์ดปิโตรเลียม-ซีอีโอกรมเชื้อเพลิง
UAC เปิดโรงงาน PPP ต้อนรับบอร์ดปิโตรเลียม-ซีอีโอกรมเชื้อเพลิง ณ โรงงานผลิตผลิตภัณฑ์ปิโตรเลียม (PPP) ตำบลกกแรต อำเภอกงไกรลาศ จังหวัดสุโขทัย เมื่อเร็ว ๆ นี้
19 พ.ย. 2563

นายกิตติ ชีวะเกตุ ประธานกรรมการบริหาร บริษัท ยูเอซี โกลบอล จำกัด (มหาชน) หรือ UAC พร้อมทั้งผู้จัดการโรงงาน โรงผลิตผลิตภัณฑ์ปิโตรเลียม (PPP) ให้การต้อนรับผู้ทรงคุณวุฒิจากคณะกรรมการปิโตรเลียม และคณะผู้บริหารจากกรมเชื้อเพลิงธรรมชาติ กระทรวงพลังงาน นำโดยคุณสราวุธ แก้วตาทิพย์ อธิบดีกรมเชื้อเพลิงธรรมชาติ ในการเข้าเยี่ยมชมกระบวนการผลิตของโรงงาน PPP โดยการนำก๊าซธรรมชาติที่เผาทิ้งในการผลิตน้ำมันดิบ มาแปรสภาพได้เป็นผลิตภัณฑ์ต่างๆ ทั้ง CNG ก๊าซLPG และก๊าซNGL มีขนาดกำลังการผลิตรวมประมาณ 19,681 ตันต่อปี ณ โรงงานผลิตผลิตภัณฑ์ปิโตรเลียม (PPP) ตำบลกกแรต อำเภอกงไกรลาศ จังหวัดสุโขทัย เมื่อเร็ว ๆ นี้